Halongas
Halongas (viet. Hạ Long) – miestas šiaurės rytų Vietname, 160 km į šiaurės rytus nuo Hanojaus, Halongo įlankos (Bakbo įlankos dalis) pakrantėje. Kvangninio provincijos administracinis centras. Yra jūrų uostas, svarbus plentas į Kiniją. Chemijos, mechanikos, metalurgijos pramonė. Svarbus turistinis centras (lankoma į pasaulio paveldo sąrašą įtraukta Halongo įlanka, pasižyminti vaizdingomis uolomis).